section_heading: Štikle i zdravlje
paragraph_text: Više znanstvenih studija dovodi probleme s kralježnicom, kao npr. skoliozu, u vezu s dugotrajnim hodanjem u štiklama. Ortopedi i neurokirurzi često govore, da se nošenjem štikli cijela tjelesna težina oslanja isključivo na prste, i pri tom nije ravnomjerno raspoređena preko cijelog stopala. Prsti su pod pritiskom i nakon dugog hodanja na štiklama, savijaju se i nabijaju u cipeli. No postoje i istraživanja da potpetice ne štete koljenima. Znanstvenici sa Sveučilišta Warwick istraživanjem su otkrili da nošenje visokih peta umanjuje rizik od obolijevanja od artritisa. Rezultati istraživanja provedenog nad 111 žena u dobi od 50 do 70 godina upućuju na to da su problemima s koljenima više izložene žene koje svakodnevno hodaju u ravnoj obući od onih koje nose štikle. Ravne cipele mogu uzrokovati nepravilan hod u kojem hodamo prema unutra, bolove, ukočenost, kurje oči, upalu i artritis koljena, bolove u leđima.